gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5128, del 04-11-2005 (2005/12079)

RESOLUCIÓ de 26 d'octubre de 2005, del conseller de Justícia i Administracions Públiques, per la qual es declara deserta la Convocatòria 15/2000, de les proves selectives d'accés al grup C, sector administració especial, operador de sistemes informàtics, torn de discapacitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/12616


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 26 d'octubre de 2005, del conseller de Justícia i Administracions Públiques, per la qual es declara deserta la Convocatòria 15/2000, de les proves selectives d'accés al grup C, sector administració especial, operador de sistemes informàtics, torn de discapacitats. [2005/Q12092]
  
Per l'Orde de 5 de maig de 2003, de la Conselleria de Justícia i Administracions Públiques, es van convocar proves selectives d'accés al grup C, administració especial, operador de sistemes informàtics, torn de discapacitats, Convocatòria 15/2000 (DOGV número 4.504, de 21 de maig de 2003).
  
Vist que cap aspirant no ha superat les proves selectives convocades, resolc:
  
Primer
  
Declarar deserta la Convocatòria 15/2000 per no haver-hi aspirants aprovats. De conformitat amb el que disposa la base 1.2 de l'esmentada convocatòria, els tres llocs de treball que queden sense cobrir pel torn de discapacitats, s'acumulen als 10 llocs convocats pel torn d'accés lliure en la convocatòria 14/2000.
  
Segon
  
Contra esta resolució que posa fi a la via administrativa es podrà interposar recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se, potestativament, recurs de reposició davant del mateix òrgan que ha dictat l'acte que es recorre, en el termini d'un mes, comptat des de l'endemà de la publicació, o qualsevol altre recurs que estime procedent per a la defensa dels seus interessos.
  
València, 26 d'octubre de 2005.- El conseller de Justícia i Administracions Públiques: Miguel Peralta Viñes.
Diari Oficial de la Generalitat Valenciana


Sumari del DOGV 5131, del 09-11-2005 (2005/11725)

RESOLUCIÓ de 13 de juny de 2005 del director general d'Indústria i Comerç, per la qual es fa públic l'atorgament del permís d'investigació denominat Barranc de la Catalana núm. 2.944, que afecta la província de València.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/11583


Data del document
:   13-06-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * València
    * empresa privada
    * explotació minera

RESOLUCIÓ de 13 de juny de 2005 del director general d'Indústria i Comerç, per la qual es fa públic l'atorgament del permís d'investigació denominat Barranc de la Catalana núm. 2.944, que afecta la província de València. [2005/11098]
  
Amb data 13 de juny de 2005, el director general d'Indústria i Comerç ha atorgat el permís d'investigació Barranc de la Catalana núm. 2.944 del qual s'indiquen número, nom, mineral, quadrícules i terme municipal:
  
2.944 € Barranc de la Catalana - Secció C) Calcària ornamental - 2 - Sagunt i Quart de les Valls.
  
Cosa que es fa pública, tot complint el que ordenen els articles 78.2 de la vigent Llei de Mines, de 21 de juliol de 1973 (BOE núm. 176 de 24 de juliol de 1973) i 101 del Reglament General per al Règim de la Mineria, de 25 d'agost de 1978 (BOE núm. 295 d'11 de desembre de 1978).
Diari Oficial de la Generalitat Valenciana


Sumari del DOGV 4966, del 15-03-2005 (2005/2831)

Informació pública del projecte de proveïment d'aigua a les comarques del Vinalopó, l'Alacantí i la Marina Baixa (Alacant).
---------------------------------------------------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2831


Organisme emissor
:   Conselleria d'Infraestructures i Transport

Tipus de document
:   Anunci

Informació pública del projecte de proveïment d'aigua a les comarques del Vinalopó, l'Alacantí i la Marina Baixa (Alacant). [2005/X2831]
  
S'obri el tràmit d'informació pública en la forma prevista per la Llei de Procediment Administratiu a fi de conéixer i consultar el projecte d'acord amb el que establix la vigent legislació i en concret:
  
Afectació de béns i drets públics i privats que puguen representar les obres incloses.
  
Afectació de les obres al domini públic.
  
Avaluació d'impacte ambiental
  
Termini: 30 dies hàbils des de l'endemà de la publicació d'este anunci en BOE, DOGV i premsa.
  
Informació:
  
Conselleria d'Infraestructures i Transport - av. de Blasco Ibáñez, 50, 5ª planta, València.
  
Servicis territorials de Carreteres - av. Aguilera, 1- 6é- Alacant.
  
Servicis territorials de Carreteres - av. del Mar, 16 Castelló de la Plana.
  
Junta Central d'Usuaris del Vinalopó, l'Alacantí, la Marina Baixa - Mestre Francisco Bravo, 1- 4ª, 03238 Villena (Alacant).
Diari Oficial de la Generalitat Valenciana


Sumari del DOGV 4931, del 25-01-2005 (2005/207)

Notificació de l'arxivament de les actuacions de l'expedient DFV 354/99, a Esther Segovia.
------------------------------------------------------------------------------------------

### Dades del document

Número de DOGV
:   4931

Data del DOGV
:   25-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/207


Organisme emissor
:   Conselleria de Territori i Habitatge

Tipus de document
:   Anunci

Notificació de l'arxivament de les actuacions de l'expedient DFV 354/99, a Esther Segovia. [2005/207]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la resolució d'arxivament a Esther Segovia amb expedient DFV 354/99.
  
En relació amb l'expedient de referència i com no heu donat compliment al nostre requeriment de data 12 de desembre de 2003, amb el present us comuniquem que, com ja us advertírem en el citat escrit, es decreta l'arxiu de les actuacions, segons el que establix l'article 92 de la Llei de Règim Jurídic de les Administracions Públiques.
  
Contra aquesta resolució que no posa fi a la via administrativa, podeu interposar recurs d'alçada davant el director general d'Habitatge i Projectes Urbans, en el termini d'un mes comptador des de l'endemà a la recepció de la present notificació, de conformitat amb el que han previngut els arts.114 i següents de la Llei de Règim Jurídic de les Administracions Públiques.
  
València, 14 de setembre de 2004.- El cap del Servei Territorial: José Manuel Vacas Tatay.
Diari Oficial de la Generalitat Valenciana


Sumari del DOGV 5132, del 10-11-2005 (2005/11384)

Notificació a Amparo Climent y Hermanas. Expedient número V-DAFT-145/2005.
--------------------------------------------------------------------------

### Dades del document

Número de DOGV
:   5132

Data del DOGV
:   10-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11836


Organisme emissor
:   Institut Valencià d'Habitatge, SA

Tipus de document
:   Anunci

Notificació a Amparo Climent y Hermanas. Expedient número V-DAFT-145/2005. [2005/A11694]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present notificació es fa saber, als interessats que s'indiquen, la proposta de resolució de desnonament administratiu per falta de títol.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, en l'avinguda de la Plata, número 50, baix, de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFT-145/2005.
  
Codi de l'habitatge: 3816389723.
  
Adreça: 9 d'Octubre, núm. 8, pta. 7.
  
Població: Paterna.
  
Ocupant: Amparo Climent y Hermanas.
  
Data resolució: 11.10.2005.
  
Règim de cessió: compravenda.
Diari Oficial de la Generalitat Valenciana


Sumari del DOGV 4974, del 30-03-2005 (2005/2824)

Informació pública de l'estudi de detall de l'illa ARH-5 inserida en sòl urbà del Pla General d'Ordenació Urbana de la Vila Joiosa.
-----------------------------------------------------------------------------------------------------------------------------------

### Dades del document

Número de DOGV
:   4974

Data del DOGV
:   30-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2824


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'estudi de detall de l'illa ARH-5 inserida en sòl urbà del Pla General d'Ordenació Urbana de la Vila Joiosa. [2005/F2824]
  
Per mitjà d'este anunci, es fa públic que l'alcalde, en data 16 de febrer de 2005, amb el número 546, ha dictat la resolució següent, que en la part dispositiva expressa:
  
«... 1. Sotmetre a informació pública l'estudi de detall de l'illa ARH-5 inserida en sòl urbà del Pla General d'Ordenació Urbana de la Vila Joiosa, presentat per la mercantil Estudios y Reformas Conclar, SL.
  
2. La informació pública s'anunciarà mitjançant edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i s'advertix de la possibilitat de formular al·legacions durant el termini de 20 dies comptats des de l'última publicació d'este edicte. De conformitat amb el que s'establix en el mencionat article 46.3 de la Llei Reguladora de l'Activitat Urbanística, no és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el seu contingut al domicili fiscal dels que consten en el Cadastre com a titulars de drets afectats per l'actuació proposada. L'exposició al públic d'este expedient s'efectua exhibint la seua documentació completa, i no hi són aplicables les regles de tramitació relatives a la competència entre proposicions juridicoeconòmiques. La dita documentació estarà a disposició dels interessats a les oficines de l'Àrea d'Urbanisme, situades al carrer d'Hernán Cortés, número 2, de la Vila Joiosa, en horari de 09.00 a 14.00 hores ...»
  
Contra la present resolució no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
Cosa que faig pública a fi de donar compliment al requisit establit en l'article 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5137, del 17-11-2005 (2005/12912)

CORRECCIÓ d'errades de la Resolució de 23 de maig de 2005, del director general de Planificació i Ordenació Territorial, per la qual se concedeixen subvencions, a càrrec de la convocatòria 2005, per a realitzar determinades actuacions al Parc Natural de la Marjal de Pego-Oliva, publicada en el Diari Oficial de la Generalitat Valenciana núm. 5021, de 06.06.2005, per la qual s'inclouen quatre beneficiaris.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12070


Organisme emissor
:   Conselleria de Territori i Habitatge

Tipus de document
:   Correcció d'errades

CORRECCIÓ d'errades de la Resolució de 23 de maig de 2005, del director general de Planificació i Ordenació Territorial, per la qual se concedeixen subvencions, a càrrec de la convocatòria 2005, per a realitzar determinades actuacions al Parc Natural de la Marjal de Pego-Oliva, publicada en el Diari Oficial de la Generalitat Valenciana núm. 5021, de 06.06.2005, per la qual s'inclouen quatre beneficiaris. [2005/X12659]
  
S'ha observat que, per errada, en l'annex d'aquesta resolució, publicada en el Diari Oficial de la Generalitat Valenciana núm. 5021, de 6 de juny de 2005, no apareixen quatre beneficiaris de les ajudes que haurien d'haver figurat en la llista de sol·licituds acceptades, amb les dades següents:
  
NOM COGNOMS CIF/NIF SUP. IMPORT
  
 SUBVENC.
  
CARMEN FERRANDO ORTOLÀ 60377828E 5 180
  
FRANCISCO PASCUAL MENGUAL 20174036X 5 180
  
ELISA SALVA CARDONA 72128375X 6'54 229,90
  
PASCUAL SENDRA DOMINGUIS 96864677C 5 180
Diari Oficial de la Generalitat Valenciana


Sumari del DOGV 5127, del 03-11-2005 (2005/11916)

Notificació a Joaquín Juan Gimeno. Expedient número 016/6828 GEA.
-----------------------------------------------------------------

### Dades del document

Número de DOGV
:   5127

Data del DOGV
:   03-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11543


Organisme emissor
:   Conselleria de Territori i Habitatge

Tipus de document
:   Anunci

Notificació a Joaquín Juan Gimeno. Expedient número 016/0393 EFX. [2005/F11854]
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 016/2565 GHK.
  
Interessat: Joaquín Juan Gimeno.
  
Últim domicili conegut: c/ Reis Catòlics, 13-2-3 de Tavernes de la Valldigna (València).
  
Assumpte: resolució que dicta el director territorial de Territori i Habitatge de València el 14 de setembre de 2005.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, carrer de Francesc Cubells, 7, 46593 València, on haurà de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.
Diari Oficial de la Generalitat Valenciana


Sumari del DOGV 5156, del 16-12-2005 (2005/13050)

Atorgament del permís d'investigació del qual s'indiquen el número, nom,, mineral, quadrícules, termes municipals i data de la resolució d'atorgament: 2887 - Molló Roig - Orpesa, Benicàssim i Cabanes -. 25.07.2005.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5156

Data del DOGV
:   16-12-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/13590


Organisme emissor
:   Conselleria d'Empresa, Universitat i Ciència

Tipus de document
:   Anunci

Atorgament del permís d'investigació del qual s'indiquen el número, nom,, mineral, quadrícules, termes municipals i data de la resolució d'atorgament: 2887 - Molló Roig - Orpesa, Benicàssim i Cabanes -. 25.07.2005. [2005/A13502]
  
El Servei Territorial d'Indústria i Seguretat Industrial de Castelló fa saber que ha sigut atorgat el permís d'investigació del qual s'indiquen el número, el nom, el mineral, les quadrícules, els termes municipals i la data de la resolució d'atorgament:
  
2887 - Molló Roig - Secció C): Arenes - 8 - Orpesa, Benicàssim i Cabanes - 25 de juliol de 2005.
  
Cosa que es fa pública, tot complint el que s'ha ordenat en els articles 78.2 de la vigent Llei de Mines de 21 de juliol de 1973 (BOE núm. 176, de 24 de juliol de 1973) i 101 del Reglament General per al Règim de la Mineria de 25 d'agost de 1978 (BOE núm. 295, d'11 de desembre de 1978).
Diari Oficial de la Generalitat Valenciana


Sumari del DOGV 5003, del 11-05-2005 (2005/4560)

Informació pública de l'extracte de la convocatòria per a la provisió, mitjançant concurs oposició lliure, d'una plaça de tècnic de gestió comptable.
-----------------------------------------------------------------------------------------------------------------------------------------------------

### Dades del document

Número de DOGV
:   5003

Data del DOGV
:   11-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4560


Data del document
:   15-04-2005

Organisme emissor
:   Ajuntament de Vall d'Alba

Tipus de document
:   Resolució

Descriptors 

:   * concurs administratiu
    * comptable
    * administració local

Informació pública de l'extracte de la convocatòria per a la provisió, mitjançant concurs oposició lliure, d'una plaça de tècnic de gestió comptable. [2005/Q4560]
  
En el Butlletí Oficial de la Província de Castelló número 42, de data 7 d'abril de 2005, es van publicar les bases de la convocatòria per a la provisió, mitjançant concurs oposició lliure, de les places vacants a la plantilla de personal d'este ajuntament incloses en l'oferta pública d'ocupació per a l'exercici de 2003 publicada en el Boletín Oficial del Estado número 205, de data 27 d'agost de 2003, que a continuació s'indiquen:
  
Grup B
  
Classificació Escala d'administració general
  
 Subescala de gestió
  
Vacants Una
  
Denominació Tècnic de gestió comptable
  
Sistema selecció Concurs oposició
  
Els qui desitgen prendre part en esta convocatòria presentaran les seues sol·licituds en el termini de 20 dies naturals, comptadors des del sendemà de la publicació d'este anunci en el Boletín Oficial del Estado, al lloc i forma establits en les bases a què es fa referència.
  
Els successius anuncis relacionats amb esta convocatòria es publicaran en el Butlletí Oficial de la Província de Castelló i al tauler d'anuncis d'este ajuntament.
Diari Oficial de la Generalitat Valenciana


Sumari del DOGV 5154, del 14-12-2005 (2005/13455)

Notificació a Daniela Redondo Blas i un altre de la sentència número 70, dictada en les actuacions de juí verbal número 1.073/2003.
-----------------------------------------------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/13460


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació a Daniela Redondo Blas i un altre de la sentència número 70, dictada en les actuacions de juí verbal número 1.073/2003. [2005/Q13182]
  
Procediment: assumpte civil 1.073/2003
  
Juí: juí verbal 1.073/2003
  
Part demandant: José Cruz Rus
  
Part demandada: Daniela Redondo Blas i Consorcio de Compensación de Seguros
  
Al juí a què es fa referència s'ha dictat la resolució que té l'encapçalament i la part dispositiva que, literalment, diuen així:
  
«Sentència número 70
  
Castelló de la Plana, 6 de maig de 2004
  
María Dolores Balado Margelí, magistrada jutgessa del Jutjat de Primera Instància número 5 de Castelló de la Plana, ha vist les presents actuacions de juí verbal número 1.073/2003, promogudes per la procuradora Inmaculada Tomás Fortanet, en nom i representació de José Cruz Rus i David Cruz Bort, i en defensa seua el lletrat Escolástico Martínez; contra Daniela Redondo Blas, en rebel·lia, i el Consorcio de Compensación de Seguros, representat i defés per l'advocat de l'estat, sobre reclamació de quantitat.
  
Decisió
  
Que desestime la demanda interposada per la procuradora Inmaculada Tomás Fortanet, en nom i representació de José Cruz Rus i David Cruz Bort, contra Daniela Redondo Blas i el Consorcio de Compensación de Seguros. Amb expressa imposició de costes a la part actora.
  
Notifiqueu esta resolució a les parts, i feu-los saber que contra esta resolució s'hi pot interposar un recurs d'apel·lació en el termini de cinc dies, per escrit i davant este jutjat.
  
Esta és la meua sentència, que pronuncie, mane i firme.
  
Publicació: la sentència anterior la va donar, llegir i publicar la persona que la va dictar, mentre estava realitzant audiència pública en el dia de hui, de la qual jo, la secretària judicial, en done fe. Castelló de la Plana, 10 de maig de 2004».
  
Atés el desconeixement de l'actual domicili o residència de la part demandada, mitjançant la provisió de data de hui, de conformitat amb el que disposa l'article 497.2 de la Llei 1/2000, d'Enjudiciament Civil, s'ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.